'n Kas wat pas | SARIE
'n Ou hangkas (by 'n tweedehandswinkel gekoop) kan op baie maniere ingespan word. Maak 'n drankkabinet, 'n linnekas of selfs 'n mini-bibilioteek daarvan.
1. Klink 'n glasie
As die kas 'n spieël het, haal dit uit en plak dit teen die rugkant van die kas, of laat sny een volgens maat. Dit gee die kas 'n voorkoms van ruimte en diepte. Pak jou mooi glase en kraffies hierin uit en bêre drankbottels wat moet lê in die laai.
2. Stoor jou linne
As jy nie 'n linnekas het nie, is so 'n ekstra kas ideaal. Vervang die spieël met 'n stuk materiaal en versier die rakke met 'n rakrandjie van dieselfde materiaal.
Sonder die laai en deur word dit 'n mini-biblioteek. Rangskik jou boeke volgens kleur, sommer vir die ekstra mooi.